Bretagne/Korpus-divyezhek-brezhoneg-galleg huggingface dataset:
Elle doit également valoriser et poursuivre l’action menée sur le territoire en matière de développement économique, d’offre de formations, d’accueil des touristes et de qualité d’accueil en général sur un territoire disposant d’un cadre de vie particulièrement agréable et privilégié, porteur d’une identité bretonne forte et assumée.
Ret eo ivez talvoudekaat ha kenderc’hel an ober kaset da benn er c’horn-bro a-fet an diorren ekonomikel, ar c’hinnig stummadurioù, degemer an douristed ha kalite an degemer dre-vras en ur c’horn-bro ma vez plijus ha dibar an endro bevañ ha ma kaver ur vreizhadelezh kreñv ha sammet.
Par le soutien affirmé aux évènements d’envergure régionale ou nationale, elle poursuivra cette quête de notoriété et de rayonnement, bien au-delà des frontières de la Cornouaille.
Gant ar skoazell degaset da vat ganti d’an darvoudoù anavezet er rannvro pe e Frañs a-bezh e kendalc’ho da glask tapout brud ha skediñ, pell en tu-hont da harzoù Kerne
Conforter le rôle de « porte d’entrée » de la Cornouaille en matière d’accessibilité.
Kreñvaat he roll a « zor » evit mont-tre e Kerne a-fet monedusted.
Quimper Bretagne Occidentale réaffirme son ambition d’être un territoire accessible, tant pour soutenir le développement de son tissu économique que pour accompagner celui de l’activité touristique.
Adembann a ra Kemper Breizh Izel he deus c’hoant da vezañ ur c’horn-bro digor, ken evit sikour da ziorren he rouedad ekonomikel, ken evit harpañ diorren an touristerezh.
Elle souhaite en particulier préserver et dynamiser son aéroport et est déterminée à obtenir l’amélioration de la régularité, de la fiabilité et de la ponctualité du trafic passagers, pour maintenir la liaison aérienne régulière, reliant l’agglomération à Paris.
C’hoant he deus dreist-holl da wareziñ ha da reiñ lusk d’he aerborzh ha mennet eo d’ober kement tra a c’hallo evit gwellaat ingalded, fiziusted ha dikted tremeniri ar veajourien, evit derc’hel an nijadennoù ingal, evit mont pe dont da Bariz en ur ober 1e.
En matière ferroviaire, l’objectif est à terme de parvenir à un temps de trajet proche des trois heures entre la gare de Quimper et Paris-Montparnasse (aujourd’hui environ 3h30), tout en maintenant la fréquence de la desserte.
Evit a sell ouzh an hent-houarn, ar pal eo dont a-benn, war dermen, d’ober ar veaj e tost da 3 eurvezh adalek gar Pariz Montparnasse (war-dro 3e30 hiziv), en ur lakaat kement a drenioù da vont ha da zont ha bremañ.
La Cornouaille n’a aucune faiblesse particulière par rapport à toutes les autres régions. 
N’he deus Kerne mank dibar ebet e-keñver an holl rannvroioù all.
Le seul handicap, c’est bien l’accessibilité au sens global : la logistique des hommes et des marchandises et le prix associé à ces services.
An dilañs nemetañ eo ar vonedusted dre-vras : lec’haveiñ an dud hag ar varc’hadourezh hag ar priz liammet ouzh ar servijoù-se.
Travailler sur l’accessibilité est un travail constant et collectif du territoire et des élus. 
Labourat war ar vonedusted zo ul labour dibaouez ha stroll evit ar c’horn-bro hag an dilennidi.
Les entreprises, seules dans leur coin, ne peuvent rien faire.
Ne c’hall an embregerezhioù ober netra ma chomont o-unan en o c’horn.
L’élaboration d’un Plan de Déplacements Urbains (PDU), intégrant un Schéma de Développement des mobilités douces, devra notamment œuvrer à intégrer la problématique de la mobilité à l’échelle du nouveau territoire communautaire issu de la fusion. 
Sevel ur Steuñv Monedoneoù e kêr (SMK), ennañ ur Brastres evit Diorren ar Fiñvusted dous, hag a ranko ober traoù dreist-holl evit enframmañ kudennoù ar fiñvusted e korn-bro nevez ar gumuniezh savet diwar gendeuziñ.
Anticiper dans ce cadre l’évolution de la demande de multi-modalité. 
Prientiñ emdroadur ar goulenn liesvodelezh en a-raok er framm-se.
Fluidifier la circulation routière aux abords des entrées de ville de Quimper et en particulier dans le cadre des trafics pendulaires, pour l’accès aux zones d’activité économique et aux lieux de travail plus généralement. 
Aesaat tremeniri ar c’hirri en antreoù kêr ha dreist-holl re an dud a ya bemdez d’al labour, evit mont d’an takadoù armerzherezh ha d’al lec’hioù labour, dre-vras.
Soigner le volet fret et marchandises pour préserver la compétitivité des entreprises.
Ober brav d’ar c’has fred ha marc’hadourezh evit gwareziñ kevezusted an embregerezhioù.
Une attention particulière devra être portée sur la place du vélo dans l’agglomération et dans la ville centre. 
Ret e vo teuler evezh bras ouzh plas ar marc’hoù-houarn en tolpad-kêrioù hag e kreiz-kêr.
La mise en œuvre du schéma vélos doit constituer une priorité, en portant l’accent sur la sécurité ar varc'houarnourien. 
Rankout a raimp lakaat ar brastres marc’hoù-houarn da dremen da gentañ, en ur bouezañ war surentez a dud a ya war varc’h-houarn.
Les pratiques et usages du vélo ayant beaucoup évolué, il est maintenant courant de choisir ce mode de déplacements doux, grâce à la généralisation des vélos électriques qui permettent d’appréhender aisément une topographie parfois difficilement franchissable pour qui n’est pas cycliste chevronné.
Dre m’eo cheñchet kalz an doareoù da vont war varc’h-houarn hag an impljoù anezhañ n’eo ket rouez choaz ar mod diblasañ dous-se bremañ. Gant ar marc’hoù-houarn tredan niverusoc’h-niverusañ e c’haller tremen aesoc’h dre lec’hioù a vez diaes a-wechoù d’ar re n’int ket mailhed war ar marc’h-houarn.
L’accent avait été mis prioritairement ces dernières années sur le développement du réseau de transport en commun et celui-ci continue d’être amélioré en permanence. 
Pouezet kalz e oa bet er bloavezhioù diwezhañ evit lakaat diorren ar rouedad treuzdougen boutin ha kendalc’het e vo da wellaat anezhi.
Il s’agit maintenant de permettre aux cyclistes de trouver leur place sur ce territoire, en toute sécurité et fluidité.
Anv zo bremañ da reiñ tro d’ar varc’houarnerien da gavout o flas er c’horn-bro-mañ, e surentez hag en o aez.
Valoriser l’action de l’agglomération dans le domaine économique.
Talvoudekaat ober an tolpad-kêrioù war dachenn an ekonomiezh.
En matière économique, Quimper Bretagne Occidentale affiche clairement ses ambitions : être une terre accueillante (pour la population et les entreprises), authentique (par son patrimoine, son identité et le savoir-faire du territoire) et innovante (en promouvant l’expérimentation et l’entreprenariat).
Evit  a sell an ekonomiezh e laka Kemper Breizh Izel he c’hoantoù war wel en un doare splann : bezañ un douar degemerus (evit an dud hag an embregerezhioù), diles (dre he glad, he identelezh ha chemet ar c’horn-bro) ha nevezus (dre gas an arnodiñ hag an embregeriezh war-raok).
À ce titre, Quimper Bretagne Occidentale souhaite conforter le tissu économique existant et ancrer les entreprises sur le territoire, en s’appuyant sur ses structures dédiées comme la Technopole et l’ADRIA.
C’hoant he deus Kemper Breizh Izel neuze da gadarnaat ar rouedad ekonomikel a zo anezhi ha gwriziennañ an embregerezhioù er c’horn-bro, en ur gemer harp war he frammoù gouestlet evel an Teknopol hag an ADRIA.
Favoriser la diversification du tissu économique local en s’appuyant notamment sur les atouts du territoire.
Da harpañ liesseurtaat ar rouedad ekonomikel lec’hel en ur gemer harp dreist-holl war perzhioù-mat ar c’horn-bro.
Participer à faire évoluer l’image économique de son territoire.
Da sikour lakaat skeudenn hor c’horn-bro da cheñch war dachenn an ekonomiezh.
Cette ambition se concrétise au travers de deux axes stratégiques.
Evit kas ar c’hoant-se war-raok ez eus zaou ahel strategel.
Offrir aux entreprises les conditions de leur développement sur le territoire.
Kinnig d’an embregerezhioù doareoù da ziorren er c’horn-bro.
Il s’agit de disposer d’une offre foncière et immobilière adaptée aux besoins des entreprises tout au long de leur vie et de conforter une offre de services aux entreprises. 
Anv zo da ginnig arc’hant ha madoù diloc’h diouzh ezhommoù an embregerezhioù a-hed o buhez ha da greñvaat ur c’hinnig servijoù d’an embregerezhioù.
En particulier, Quimper Bretagne Occidentale s’attachera à requalifier les zones d’activité anciennes afin qu’elles répondent aux besoins des entreprises et maintiennent leur attractivité.
Kemper Breizh Izel a glasko dreist-holl adkempenn an takadoù labourerezh kozh evit ma vastint da ezhommoù an embregerezhioù hag evit ma talc’hint o dedennusted.
Anticiper les besoins en foncier à moyen et long terme.
Rakwelet an ezhommoù arc’hant war grenn ha hir dermen.
Continuer la stratégie de diversification de l’offre en adéquation avec les attentes des porteurs de projet.
Kenderc’hel gant ar strategiezh da liesseurtaat ar c’hinnig en doare da glotañ gant c’hoantoù ar gaserien raktresoù.
Structurer et renforcer le pôle d’excellence et d’innovation alimentaire reconnu. 
Frammañ ha kreñvaat pol gwellentez ha neveziñ ar filierenn boued anavezet.
La consolidation des filières d’excellence est au cœur de l’action communautaire et fait l’objet d’un investissement constant aux côtés des acteurs.
Startaat ar filierennoù gwellentez zo e-kreiz obererezh ar gumuniezh hag evit se e kemerer poan dalc’hmat asambles gant an obererien.
La Communauté d’agglomération souhaite poursuivre les orientations suivantes pour la filière alimentaire.
C’hoant he deus ar gumuniezh tolpad-kêrioù da genderc’hel gant an  heñchadurioù-se evit ar filierenn boued.
Accompagner la démarche Ialys (Réseau de performance alimentaire en Cornouaille dédié à l’aliment de demain) portée au niveau cornouaillais en lien étroit avec la Technopole, en particulier en faisant connaître et reconnaître le territoire comme pôle d’excellence et d’innovation alimentaire (accueil de colloques, promotion…)
Skoazellañ an difrae Ialys (Rouedad efedusted ar boued e Kerne gouestlet d’ar boueta a vo warc’hoazh) douget e Kerne e liamm strizh gant an Teknopol, dreist-holl en ur lakaat anavezout ar c’horn-bro evel ur pol gwellentez ha neveziñ evit ar boued (degemer kendivizoù, brudañ…).
Soutenir et accompagner les projets d’innovation et de développement, dont la mise en relation avec des structures de financement.
Skoazellañ ha harpañ ar raktresoù neveziñ ha diorren, en o zouez lakaat anezho e darempred gant ar frammoù arc’hantaouiñ.
Conforter le soutien aux centres de recherche présents, et aux centres d’innovation et de transfert de technologie.
Kreñvaat ar skoazell d’ar c’hreizennoù enklask a zo, ha d’ar c’hreizennoù neveziñ ha treuzkas teknologiezh.
Organiser et héberger des événements liés à la recherche et à l’innovation.
Aozañ ha herberc’hiañ darvoudoù liammet ouzh an enklask hag an neveziñ.
Encourager la structuration d’un lien direct entre les agriculteurs et les consommateurs ; cette dimension étant déjà présente dans le pôle ialys et devant être renforcée au sein de ce dernier.
Reiñ ton da frammañ ul liamm eeun etre al labourerien-douar hag ar vevezerien ; an doare-se a oa dija er pol ialys hag a ranko bezañ kreñvaet ennañ.
L’implantation emblématique du CEA Tech à Quimper est venue récemment conforter cette volonté.  
Deuet eo diazezadur arouezel KEA Tek e Kemper, nevez zo, da gadarnaat ar c’hoant-se.
L’ambition affichée par Quimper Bretagne Occidentale au travers de ces deux axes stratégiques est également au cœur de la convention de partenariat signée avec la Région Bretagne en matière de développement économique.
Ar c’hoant lakaet war wel gant Kemper Breizh Izel dre an daou ahel strategel-se zo ivez e-kreiz an emglev keveliñ sinet gant Rannvro Breizh war dachenn an diorren ekonomikel.
L’innovation crée de l’emploi dans la recherche et le développement, au sein de structures d’accompagnement tel l’Adria. 
Gant an neveziñ e krouer implijoù er c’hlask hag en diorren, e-barzh ar frammoù ambroug evel an Adria.
Elle permet aussi aux entreprises d’accéder à de nouveaux marchés. 
Gantañ e c’hall an embregerezhioù ivez mont war varc’hadoù nevez.
L’innovation est également porteuse d’images, elle donne un dynamisme qui contribue au marketing territorial pour attitrer des entreprises, des start-ups ou des sociétés de services.
Gant an neveziñ e vez douget skeudennoù ivez, reiñ a ra lañs d’an traoù, ar pezh a ro sikour d’ar marketing tiriadel evit sachañ an embregerezhioù, ar start-upoù pe ar c’hevreadoù servijoù daveti.
Favoriser l’émergence de nouvelles formations et soutenir toute initiative destinée à développer l’enseignement supérieur sur le territoire
Harpañ stummadurioù nevez da ziwanañ hag aesaat kement tra a vez graet evit diorren an deskadurezh uhel er c’horn-bro.
Quimper Bretagne Occidentale se doit de valoriser les formations existantes sur son territoire et d’agir afin d’encourager l’instauration de nouvelles formations.
Rankout a ra Kemper Breizh izel talvoudekaat ar stummadurioù a zo anezho en he c’horn-bro hag ober traoù evit broudañ da sevel stummadurioù nevez, pe e vefent stummadurioù.
En particulier, Quimper Bretagne Occidentale agira en priorité pour mettre en avant les formations universitaires présentes sur le campus de Quimper Bretagne Occidentale qui sont uniques en France, comme le tourisme littoral ou les formations sur le patrimoine qui sont des facteurs d’attractivité et de dynamisme pour toute la Cornouaille, ou celles adossées à la filière agroalimentaire.
Gant Kemper Breizh Izel e vo graet traoù  evit, da gentañ penn, lakaat war wel ar stummadurioù skol-veur a zo e kampus Kemper Breizh Izel ha n’o deus ket o far e lec’hioù all e Frañs, evel an touristerezh en arvor pe ar stummadurioù war ar glad a zo faktorioù evit sachañ tud hag embregerezhioù da Gerne hag evit reiñ lañs d’ar vro, pe ar re harpet ouzh  filierenn an agrobouederezh.
Le positionnement de certaines filières d’excellence contribue au rayonnement de Quimper et de sa région, tout particulièrement dans le domaine de la biologie, de l’agroalimentaire et du tourisme. 
Saviad filierennoù gwellentez zo a zegas brud vat da gKemper ha d’he bro, dreist-holl war dachenn ar vevoniezh, an agrobouederezh hag an touristerezh.
Ceci se mesure à l’aune de l’attractivité de nos formations, qui va bien au-delà du territoire cornouaillais.  
Kement-se a vuzulier gant dedennusted hor stummadurioù, a ya kalz en tu-hont da harzoù tiriad Kerne.
Valoriser la formation dispensée par l’École Européenne Supérieure d’Art de Bretagne (EESAB) et le projet de développement de son site, destiné à renforcer l’attractivité et le rayonnement du territoire dans l’enseignement supérieur. 
Talvoudekaat ar stummadur roet gant Skol europat uhel Arzoù Breizh (SEUAB) hag ar mennad da ziorren he lec’hienn, evit kreñvaat dedennusted ha brud ar c’horn-bro en deskadurezh uhel.
Promouvoir les pôles de formation en développement, en lien avec les réseaux d’entreprises comme le Campus des métiers et des qualifications, porté par le lycée Chaptal à Quimper et structuré autour des techniques et technologies de l’aliment (dimension régionale thématique unique en France). 
Brudañ ar poloù stummañ ha diorren, e darempred gant ar rouedadoù embregerezhioù evel : Kampus ar micherioù hag ar michereladurioù, douget gant al lise Chaptal e Kemper ha frammet en-dro da deknikoù ha teknologiezhioù ar boued (un tem hag a sell ouzh ar Rannvro a-bezh ha n’en deus e bar e lec’h all e Frañs).
Le pôle de robotique/cobotique porté par le lycée Thépôt. 
Ar pol roboteg ha koboteg douget gant al lise Tepaod.
Encourager la création ou l’implantation de nouvelles formations dans le domaine du numérique et de la transition énergétique.
Harpañ krouiñ pe diazezañ stummadurioù nevez war dachenn an niverel hag ar cheñchamant energiezh.
Promouvoir le développement touristique et encourager les initiatives.
Kas diorren an touristerezh war-raok ha broudañ an taolioù intrudu.
En matière de développement touristique, l’agglomération de Quimper, au sein de la Cornouaille dispose d’atouts indéniables. 
Evit diorren an touristerezh ez eus perzhioù mat dibar gant tolpad-kêrioù Kemper, e Kerne.
Nous sommes un territoire touristique et devons conforter ce positionnement. 
Ur c’horn-bro touristel omp ha rankout a reomp kreñvaat al lec’hiadur-se.
En témoigne l’attrait de l’Office de Tourisme de Quimper Cornouaille qui s’affiche à la 2ème place des offices de Bretagne après St Malo en termes de fréquentation.
En diskouez a ra hoal Ofis an Touristerezh Kemper Kerne a zo en eil plas e-touez ofisoù Breizh goude Sant-Maloù evit a sell ouzh an niver a dud a zarempred anezhañ.
QBO doit donc être le moteur de la « destination Cornouaille » de par son rôle de capitale, d’entrée de territoire par ses équipements structurants (gare, aéroport) et son cœur d’agglomération patrimonial, culturel et commerçant.  
Rankout a ra KBI kas « Kerne » war-raok gant he roll kêr-benn ha dor evit mont-tre er chorn-bro, gant he aveadurioù frammus (gar, aerborzh) ha dre m’eo kreiz an tolpad-kêrioù a-fet glad, sevenadur ha kenwerzh.
Participant désormais au Comité stratégique du CRT, c’est aux côtés de la Région que QBO affirme son engagement en la matière, portant l’ensemble de la Cornouaille à atteindre ses objectifs de développement touristique, en lien avec la construction du pôle métropolitain.
Kemer a ra perzh e Poellgor strategel ar PRT bremañ. Asambles gant Rannvro Breizh eo e kadarna KBI he engouestl war an dachenn-se ha broudañ a ra Kerne a-bezh da dizhout he falioù evit diorren an touristerezh, e darempred gant ar pol meurgêr emeur o sevel.
Développer le tourisme d’affaires, en accueillant des évènements professionnels d’envergure croissante, constitue également un axe majeur de développement du tourisme dans l’agglomération, en écho à ses ambitions en matière économique. 
Diorren an touristerezh aferioù, e-ser degemer darvoudoù micherel brasoc’h-brasañ, zo ivez un ahel a bouez evit diorren an touristerezh en tolpad-kêrioù, evel ur respont d’he c’hoantoù a-fet ekonomiezh.
Quimper Bretagne Occidentale peut s’appuyer sur les outils existants que sont le Centre de congrès du Chapeau Rouge et le Parc des expositions de Quimper Cornouaille. 
Gallout a ra Kemper Breizh Izel en em harpañ war ar binvioù a zo eus Kreizenn Kendalc’hioù an Tog Ruz ha Tachenn an Diskouezadegoù Kemper Kerne.
Elle a lancé le projet de création d’une grande salle évènementielle, permettant d’engager la réflexion sur le redimensionnement de l’offre évènementielle sur le territoire. 
Lañset he deus ur raktres evit krouiñ ur sal-abadennoù bras hag e-se e c’hallimp kregiñ da brederiañ war an doare da ginnig abadennoù er c’horn-bro.
Si l’offre d’hébergement à destination des touristes est d’initiative privée, Quimper Bretagne Occidentale a pour devoir de veiller à son adaptation à de nouveaux usages, pour développer les séjours au-delà de la journée. 
Ma vez graet ar c’hinnig herberc’hiañ evit an douristed gant tud prevez, Kemper Breizh Izel a rank teuler evezh ma vo e-tailh da respont d’an ezhommoù nevez, evit diorren ar chomadennoù en tu-hont d’un devezh.
Pour cela, la communauté d’agglomération agira pour favoriser la diversité des modes d’hébergement.
Evit se e raio ar Gumuniezh Tolpad-kêrioù evit harpañ liesseurted ar modoù herberc’hiañ.
Contribuer à adapter l’offre aux tendances émergentes (courts séjours, couplage avec bien-être, logement chez l’habitant…) et aux besoins nouveaux liés au développement de nouveaux pôles d’activités tels le pôle médical de Kerlic. 
Sikour lakaat ar c’hinnig d’en em ober ouzh an tuadurioù nevesañ (chomadennoù berr, liammet gant an aezamant, lojañ e tiez an dud…) hag ouzh an ezhommoù nevez liammet ouzh diorren polioù zo evel pol mezegel Kerlig.
Encourager l’émergence d’une offre d’hébergement haut de gamme voire très haut de gamme, par exemple sur la commune de Plomelin qui bénéficie d’une proximité à la mer.
Aesaat lakaat ur c’hinnig bodoù cheuc’h hag eus ar c’hentañ troc’h da zont war wel, evel da skouer e kumun Ploveilh ha n’emañ ket gwall bell diouzh ar mor.
Mettre en valeur l’ensemble des ressources du territoire, dont celles représentées par ses habitants, et mobiliser ces derniers pour en faire la promotion est une pratique émergente au potentiel fort, que QBO souhaite encourager. 
Talvoudekaat holl zanvezioù ar c’horn-bro, en o zouez ar re a denn d’he annezidi, ha bodañ ar re-se evit brudañ an danvezioù-se. Un doare nevez eo, kreñv e c’halloud, ha c’hoant he deus KBI d’e harpañ.
Ainsi, la Communauté d’agglomération s’appliquera à valoriser l’ensemble des richesses naturelles et patrimoniales du territoire, de Quimper et de Locronan et des communes rurales, ainsi que l’axe maritime allant de l’amont vers les ports, au-delà du Corniguel via l’Odet afin de présenter une offre complète.
Evel-se e klasko ar Gumuniezh tolpad-kêrioù talvoudekaat an holl binvidigezhioù a denn d’an natur ha d’ar glad er c’horn-bro, e Kemper hag e Lokorn hag en holl gumunioù a-ziwar ar maez, hag ivez an ahel a ya eus an argrec’h war-zu ar porzhioù, en tu-hont d’ar Gornigell dre an Oded evit kaout ur c’hinnig klok.
S’appuyer sur le tissu associatif et les habitants pour valoriser cette offre et en faire un levier d’attractivité touristique. 
En em harpañ war rouedad ar c’hevredigezhioù hag an annezidi evit talvoudekaat ar c’hinnig-se hag ober ur benveg anezhañ evit desachañ touristed.
Favoriser la mise en valeur et l’entretien des chemins et sentiers de randonnée et en envisager le transfert à Quimper Bretagne Occidentale.
Aesaat talvoudekaat ha kempenn ar gwenodennoù hag ar gwenodennoù-bale ha bezañ e-sell da dreuzkas anezho da Gemper Breizh Izel.
Pour mettre en œuvre ces ambitions, Quimper Bretagne Occidentale peut s’appuyer sur l’Office de Tourisme de Quimper Cornouaille, réunissant plusieurs vecteurs de valorisation touristique du territoire qui sont autant d’outils d'accueil et d’ouverture sur l’ensemble de la Cornouaille. 
Evit kas ar c’hoantoù-se da benn e c’hall Kemper Breizh Izel en em harpañ war Ofis an Touristerezh Kemper Kerne, dre ma vod meur  a venveg evit talvoudekaat an touristerezh er c’horn-bro. Sed amañ ar binvioù evit degemer hag evit digeriñ e Kerne a-bezh.
Le nouvel espace dédié à l’Office de Tourisme situé en hyper centre-ville de Quimper.
Ar greizenn nevez gouestlet da Ofis an Touristerezh e kreizig-kreiz kêr Kemper.
L’antenne de cet Office de Tourisme situé à Locronan.
Ar skourr eus Ti an Douristed e Lokorn.
L’espace dédié à l’accueil des autocaristes Place de la Résistance à Quimper.
Ar greizenn gouestlet da zegemer ar c’hirri-boutin war blasenn ar Rezistañs e Kemper.
La conciergerie située en hyper centre-ville de Quimper.
Ar borzhierezh a zo e kreizig-kreiz kêr Kemper.
Quimper Bretagne Occidentale souhaite également réaffirmer l’importance, parmi les missions confiées à l’Office de Tourisme de Quimper Cornouaille, de la promotion de l’ensemble de la Cornouaille.
C’hoant he deus Kemper Breizh Izel da adembann ivez pegen pouezus eo, e-touez ar c’hefridioù fiziet e ti an Douristed Kemper Kerne, brudañ Kerne en he fezh.
Accroître la notoriété de l’agglomération quimpéroise.
Kreskiñ brud tolpad-kêrioù Kemper.
L’Agglomération s’inscrit dans une dynamique de valorisation et de promotion de l’ensemble de son territoire par des actions de communication. Par une politique évènementielle ambitieuse, valorisant notamment davantage les évènements existants et par le soutien, voire l’organisation de tout type d’évènement concourant à cette dynamique ou encore en se portant volontaire pour accueillir les évènements d’envergure régionale et nationale.
Emañ an Tolpad-kêrioù e-barzh ul lusk evit talvoudekaat ha brudañ an tiriad en e bezh gant oberoù brudañ, gant ur politikerezh hardizh a-fet abadennoù, evit talvoudekaat muioc’h an abadennoù a zo anezho hag evit skoazellañ, aozañ abadennoù a bep seurt da sikour al lusk-se pe c’hoazh lavaret omp prest da zegemer abadennoù evit ar rannvro pe evit Frañs a-bezh.
Les atouts intrinsèques du territoire (cadre de vie particulièrement riche et attrayant, conditions d’accueil favorables et performantes, tant sur le plan touristique qu’en matière de développement économique et de formations) sont ainsi mieux valorisés et constitueront autant de leviers de notoriété à exploiter, en son sein comme au-delà.
Evel-se e vez talvoudekaet gwelloc’h perzhioù mat diabarzh ar c’horn-bro (endro bevañ puilh ha dedennus kenañ, doareoù degemer mat hag efedus, ken war dachenn an touristerezh, ken war dachenn an diorren ekonomikel hag ar stummadurioù) ha mont a raint d’ober binvioù brudañ all da dennañ splet diouto, enni evel en tu-hont d’he harzoù.
D’une façon générale, Quimper Bretagne Occidentale souhaite favoriser un rapprochement entre tourisme, le patrimoine et culture dans la mise en œuvre de ses politiques publiques.
C’hoant he deus Kemper Breizh Izel, dre-vras, da aesaat tostaat an touristerezh, ar glad hag ar sevenadur evit seveniñ he folitikerezhioù publik.
La culture et la langue bretonnes, marqueurs de l’identité de Quimper Bretagne Occidentale par rapport aux autres territoires et agglomérations, méritent d’être promus et valorisés à ce titre.
Sevenadur Breizh hag ar brezhoneg zo merkerioù evit identelezh Kemper Breizh Izel e-skoaz ar c’hornioù-bro hag an tolpadoù-kêrioù all, ha dellezek int da vezañ brudet ha talvoudekaet evit-se.
L’identité culturelle s’entend ici au sens le plus large donné par l’UNESCO, englobant outre les arts et les lettres, les modes de vie, les façons de vivre ensemble, les systèmes de valeurs, les traditions et les croyances.
An identelezh sevenadurel a dalvez amañ kement hag ar ster ledanañ roet gant an UNESCO. Estreget an arzoù hag al lizhiri ez eus anv eus an doareoù bevañ, ar fesonioù da vevañ asambles, ar reizhiadoù talvoudegezhioù, an hengounioù hag ar c’hredennoù.
La langue bretonne, composante majeure et manifestation essentielle de cette identité, doit tout spécialement faire l’objet d’une attention et d’une intervention des collectivités pour que, chacune à son niveau, puisse agir pour son maintien dans la vie sociale et publique du territoire.
Rankout a reer dreist-holl teuler evezh ouzh ar brezhoneg, a ya d’ober al lodenn bennañ eus an identelezh-se, hag ar strollegezhioù a rank labourat evit ma c’hallo pep hini, war e dachenn, ober traoù evit derc’hel anezhañ e buhez sokial ha politikel ar c’horn-bro.
De même la vitalité des acteurs œuvrant pour la promotion de la culture et de la langue bretonne contribue ainsi largement à la notoriété du territoire, vecteur reconnu de son développement économique, touristique et culturel.
Er memes mod, lañs an obererien a labour evit broudañ sevenadur Breizh hag ar brezhoneg a sikour kalz da vrudañ ar c’horn-bro ; un elfenn anavezet eo evit diorroadur ekonomikel, touristel ha sevenadurel ar c’hornad.
Parmi les actions à mettre en œuvre en la matière, Quimper Bretagne Occidentale souhaite assurer la visibilité de la langue bretonne via la mise en œuvre d’actions qui concernent l’ensemble des compétences de l’agglomération dans le cadre du label « Ya d’ar brezhoneg » délivré par l’Office Public de la Langue Bretonne ; encourager la pratique de la langue dans la vie sociale et publique en apportant son soutien aux acteurs du territoire qui interviennent sur les secteurs d’activité suivants : création audiovisuelle, diffusion et formation des adultes au breton.
E-touez an oberoù da seveniñ war an dachenn-se he deus c’hoant Kemper Breizh Izel da lakaat ar brezhoneg war wel dre oberoù hag a sell ouzh holl gefridioù ar c’horn-bro hervez al label « Ya d’ar brezhoneg » roet gant Ofis publik ar brezhoneg ; da harpañ an dud da ober gant ar yezh er vuhez sokial ha publik en ur skoazellañ obererien ar c’horn-bro a labour er gennadoù labourerezh-mañ : ar c’hrouiñ er c’hleweled, ar skignañ ha stummañ an dud deuet war ar brezhoneg.
Assurer une mission d’impulsion, de coordination et de soutien aux politiques linguistiques développées par les communes membres de QBO.
Seveniñ ur gefridi evit luskañ, kenurzhiañ ha skoazellañ ar politikerezhioù yezhel diorroet gant ar c’humunioù ezel eus KBI.
Continuer à dispenser des cours de breton auprès des agents dans le cadre de l’apprentissage de la langue bretonne.
Kenderc’hel da reiñ kentelioù brezhonek d’ar wazourien e-barzh an oberoù evit deskiñ brezhoneg.
Une attente particulière sera réservée à la préservation des noms de lieux et lieux-dits dans la toponymie du territoire.
C’hoant bras hon eus d’ober traoù evit ma vo gwarezet an anvioù-lec’h er c’horn-bro.
S’affirmer comme un territoire intelligent et durable.
En em ziskouez evel ur c’horn-bro speredek ha padus.
Quimper Bretagne Occidentale se donne l’ambition de s’affirmer comme un « territoire intelligent » et d’œuvrer en matière de transition climatique et énergétique à l’amélioration du service rendu au territoire ; le développement du numérique, sous forme d’expérimentations et de nouvelles formations ; la capacité de recherche et d’innovation des entreprises locales ; Les expérimentations dans la gestion des services publics comme dans les aménagements urbains dans leur dimension numérique.
C’hoant he deus Kemper Breizh Izel d’en em ziskouez evel ur « c’horn-bro speredek » ha da labourat war dachenn ar cheñchamant hin hag energiezh evit gwellaat ar servij rentet d’ar c’horn-bro : diorren an niverel, e stumm taolioù-arnod koulz ha stummadurioù nevez, barregezh enklask ha neveziñ embregerezhioù ar vro, an taolioù-arnod evit merañ ar servijoù publik evel an terkadurioù e kêr war dachenn an niverel.
Pour cela, Quimper Bretagne Occidentale s’engage à poursuivre une politique volontariste de développement des usages du numérique, afin de proposer une valeur ajoutée en matière d’usages qui s’attachera à inclure les usagers dans toute leur diversité, de façon à ne pas créer une fracture vis-à-vis des publics les plus fragiles.
Evit an dra-se e ro Kemper Breizh izel he ger da genderc’hel da ren ur politikerezh mennet da ziorren an implijoù eus an niverel, evit kinnig un dalvoudegezh ouzhpenn war dachenn an implijoù hag a glasko derc’hel an dud en o liesseurted, e doare ma ne vo ket graet un troc’h e-keñver an dud vreskañ.
Cette politique aura également pour but de consolider la place du territoire et de ses entreprises en accompagnant la transition numérique des entreprises traditionnelles du territoire (digitalisation de l’économie traditionnelle), par la formation et la sensibilisation.
Pal ar politikerezh-se a vo ivez startaat plas ar c’horn-bro hag he embregerezhioù en ur skoazellañ cheñchamant niverel an embregerezhioù hengounel er c’horn-bro (niverelaat an ekonomiezh hengounel), dre ar stummañ hag ar c’hizidikaat.
La question de l’intérêt numérique ne se pose plus : toutes les entreprises en ont besoin, pour la gestion administrative et comptable au quotidien, les échanges de données, les paiements dématérialisés, les flux logistiques. 
Ne saver goulenn ebet ken diwar-benn interest an niverel : an holl embregerezhioù o deus ezhomm anezhañ, evit merañ ar velestradurezh hag ar gontouriezh war ar pemdez,  evit an eskemmoù roadennoù, ar paemantoù dizanvezelet, ar c’hasoù lec’haveiñ.
Le numérique est incontournable, mais son accès n’est pas égal partout.
Ne c’haller ket ober hep an niverel, met n’eo ket par an holl dud evit ober gantañ e pep lec’h.
Il faut travailler sur l’homogénéité du réseau en créant un environnement et des outils favorables à l’innovation en général et à l’émergence de projets créatifs, renouvelant la proposition de valeur de leurs marchés ; à terme, en encourageant l’émergence d’une filière locale d’enseignement et de formation autour du numérique et de ses usages.
Ret eo labourat evit kompezañ ar rouedad en ur grouiñ un endro ha binvioù mat evit an neveziñ, dre-vras, hag evit lakaat raktresoù krouiñ da zont war wel, da nevesaat kinnig talvoudegezh o marc’hadoù, war dermen, en ur harpañ ur filierenn kelenn ha stummañ lec’hel da zont war wel en-dro d’an niverel ha d’e implijoù.
Quimper Bretagne Occidentale élaborera, pour ce faire, un Schéma Directeur Numérique, qui identifiera les différents publics, leurs besoins et coordonnera les solutions à leur apporter. 
Evit se e savo Kemper Breizh Izel ur brastres-ren niverel, da lakaat war wel an dud a bep seurt hag o ezhommoù ha da genurzhiañ an diskoulmoù da zegas dezho.
Améliorer la relation de proximité et les services fournis à la population, par l’élaboration d’un Schéma Directeur des Systèmes d’Information (SDSI) incluant un volet « Administration numérique », englobant les usages et les outils fournis au citoyen.
Gwellaat an darempredoù nes hag ar servijoù pourchaset d’an dud, dre ur Brastres Ren ar Reizhiadoù Stlenn (BRRS) hag ennañ ul lodenn « Melestradurezh niverel »,  gant an implijoù hag ar binvioù pourchaset d’ar geodedourien.
Mettre en œuvre l’open data (ouverture des données de la collectivité à l’ensemble de la société civile, y compris aux entreprises).
Lakaat ar roadennoù digor da dalvezout (digeriñ roadennoù ar strollegezh d’ar gevredigezh keodedel a-bezh, an embregerezhioù hag all).
Apporter un soutien aux filières économiques, intervenir en sensibilisation et support pour faciliter l’expérience numérique de certaines catégories d’usagers.
Harpañ ar filierennoù ekonomikel, labourat war dachenn ar c’hizidikaat ha sikour rummadoù tud zo da ober taolioù-arnod gant an niverel.
Imaginer une proposition de service spécifique en faveur du tissu associatif et des écoles.
Ijinañ ur c’hinnig servij dibar evit rouedad ar c’hevredigezhioù hag ar skolioù.
En matière de développement durable, la communauté d’agglomération s’est engagée dans le processus d’élaboration du PCAET (Plan Climat Air-Énergie Territorial). 
War dachenn an diorren padus eo krog ar gumuniezh tolpad-kêrioù gant an argerzh da sevel ar SHAET (Steuñv hin, aer, energiezh an tiriad).
À ce titre, elle consultera largement la population, mais aussi les entreprises pour intégrer les dimensions Numérique et R&D, dans le processus d’élaboration du PCAET (Plan Climat Air-Énergie Territorial).
Evit se e c’houlenno alioù digant an dud, ha digant an embregerezhioù ivez, evit enframmañ ar mentoù Niverel ha K&D, en argerzh da sevel ar  SHAET (Steuñv hin, aer, energiezh an tiriad).
Elle confirmera par ailleurs, en matière de développement durable, le principe de prise de compétence par la Communauté, au titre des compétences supplémentaires. 
Kadarnaat a raio, a-hend-all, a-fet diorren padus, pennaenn ar c’hemer kefridioù nevez gant ar Gumuniezh, evel kefridioù ouzhpenn.
Création, aménagement, entretien et gestion de réseaux de chaleur ou de froid urbains.
Krouiñ, terkañ, kempenn ha merañ ar rouedadoù tommder ha yenijenn er c’hêrioù.
Production d’énergie renouvelable », à l’exception des petites installations accessoires à des équipements communaux (panneaux solaires, etc.).
Produiñ energiezh nevezadus, nemet ar staliadurioù bihan stag ouzh aveadurioù ar c’humunioù (panelloù-heol, ha kement zo…).
Contribution à la transition énergétique.
Sikour ar cheñchamant energiezh.
Ces compétences permettront, le cas échéant, à Quimper Bretagne Occidentale d’agir en qualité d’autorité organisatrice des services publics de chaleur et froid urbains et de production d’EnR, et si elle le souhaite de maître d’ouvrage d’équipements publics indispensables à ces services.
Gant ar c’hefridioù-se e c’hallo Kemper Breizh Izel, diouzh an dro, ober traoù evel ar bennadurezh a aoz ar servijoù publik a ra war-dro an tommder hag ar yenijenn er c’hêrioù hag ar produiñ energiezh nevezus, ha m’he deus c’hoant e c’hallo dont da vezañ mestrez an oberiadur evit ober war-dro an aveadurioù publik a zo ezhomm evit ar servijoù-se.
Elle sera également légitime pour porter toute action, de quelque nature qu’elle soit, concourant à l’effort de transition énergétique du territoire, sécurisant ainsi son action.
Aotreet e vo ivez da gas nep ober da benn, ne vern a be natur e vefe, evit sikour d’ober strivoù evit cheñch energiezh ar c’horn-bro, ha suraat evel-se ar pezh a vez graet gantañ.
Quimper Bretagne Occidentale veillera enfin au « faire savoir », ce qui est tout aussi important pour accompagner la transition de tous les acteurs vers ce territoire intelligent.
Teuler a raio Kemper Breizh Izel evezh, a-benn ar fin, ouzh ar « lakaat da c’’houzout », ar pezh zo ken pouezus all evit sikour cheñchamant an holl obererien war-zu ar c’horn-bro ijinek-se.
En valorisant cette ambition et toutes les actions déjà entreprises par Quimper Bretagne Occidentale, par une démarche de communication spécifique qui réunira les thématiques Transition énergétique et Numérique.
En ur dalvoudekaat ar c’hoant-se hag an holl oberoù graet gant Kemper Breizh Izel dija, gant un argerzh a gehentiñ dibar hag a vodo an temoù Cheñchamant Energiezh ha Niverel kerkent ha 2018.
En s’affichant résolument comme territoire d’innovation dans le domaine du numérique.
En ur en em ziskouez da vat evel korn-bro an neveziñ war dachenn an niverel.
En affirmant son soutien à ces thématiques, par exemple en matière d’aides économiques ou en œuvrant au développement de formations supérieures axées sur ces thématiques.
En ur embann e harp an temoù-se, war dachenn ar skoazelloù ekonomikel da skouer, pe en ur labourat da ziorren ar stummadurioù uhel diazezet war an temoù-se.
Répondre aux besoins essentiels des habitants, à tous les âges.
Respont da ezhommoù pennañ an annezidi, kozh ha yaouank.
La communauté d’agglomération et ses communes membres ont vocation à répondre au mieux aux besoins des habitants, en fonction des compétences qui leur sont attribuées. 
Pal ar gumuniezh tolpad-kêrioù hag ar c’humunioù zo izili anezhi eo bastañ da ezhommoù an annezidi diouzh ar gwellañ, hervez ar c’hefridioù a zo roet dezho.
Quimper Bretagne Occidentale intervient ainsi dans de nombreux domaines intéressant directement le quotidien des habitants.
Labourat a ra Kemper Breizh Izel evel-se war kalz a dachennoù a denn war-eeun da vuhez pemdeziek an annezidi.
En matière d’habitat, conformément aux orientations du projet de Programme Local de l’Habitat, Quimper Bretagne Occidentale jouera un rôle de chef de file et de coordination des actions. 
A-fet an annez, hervez heñchadurioù ar raktres Programm Lec’hel an Annez, e c’hoario Kemper Breizh Izel ur roll luskerez ha kenurzhiañ a raio an oberoù.
Il s’agira principalement de consolider son rôle de pilote et de fédérateur de la politique de l’habitat.
Anv a vo dreist-holl da solutaat he roll evit sturiañ hag evit bodañ an dud a ra war-dro politikerezh an annez.
Poursuivre l’exercice de la délégation des aides à la pierre.
Da genderc’hel da lakaat an dileuriadur evit skoazellañ ar sevel-tiez da dalvezout.
Accentuer le développement du potentiel du parc privé dans les centralités et améliorer sa qualité.
Da lakaat ar pouez war ar pezh a c’hallfe bezañ graet evit diorren parkad an tiez prevez e lec’hioù kreiz ha gwellat o c’halite.
Dynamiser la construction neuve tout en favorisant le renouvellement urbain.
Da reiñ lañs d’ar sevel tiez nevez en ur sikour adneveziñ kêr.
Poursuivre une production diversifiée des offres d’habitat.
Da genderc’hel da broduiñ kinnigoù annezañ a bep seurt.
Initier une politique foncière à l’échelle de l’agglomération.
Da reiñ lañs d’ur politikerezh evit ar font en tolpad-kêrioù a-bezh.
Favoriser une offre de logements et d’hébergements pour les publics aux besoins spécifiques.
Da harpañ ur c’hinnig lojeizoù ha bodoù evit tud o ezhommoù dibar.
Améliorer la réponse sociale concernant l’accès au logement des ménages en difficulté.
Da wellaat ar respont sokial evit sikour an tiadoù zo en diaezamant da gaout ul lojeiz.
Agir pour un territoire attractif et dynamique va de pair avec une politique de l’habitat ambitieuse : il faut des bâtiments adaptés, énergiquement performants, attractifs et une offre diversifiée pour tous les types de populations. 
Ober traoù evit un tiriad dedennus ha lañsus gant ur politikerezh hardizh evit al lojeiz : ret eo kaout savadurioù azas, efedus a-fet energiezh, dedennus hag ur c’hinnig liesseurt evit an holl seurtoù tud.
En matière de commerce, la loi oblige désormais les communautés d’agglomération à porter la politique locale du commerce au niveau intercommunal. 
A-fet ar c’henwerzh e vez rediet an tolpadoù-kêrioù gant al lezenn bremañ da ren ar politikerezh lec’hel evit ar c’henwerzh en etrekumunelezh a-bezh.
L’intervention de Quimper Bretagne Occidentale en la matière sera plus ou moins importante en fonction de ce que les élus souhaiteront conserver au niveau communal et a contrario confier à l’Agglomération.
Pouezus pe bouezusoc’h e vo perzh Kemper Breizh Izel war an dachenn-se hervez ar pezh o do c’hoant an dilennidi da virout evit ar gumun, pe er c’hontrol, da fiziañ en Tolpad-kêrioù.
Dans ce cadre, la Communauté d’agglomération propose de dynamiser sa politique locale du commerce, en créant un observatoire communautaire dédié au suivi de l’évolution du commerce sur son territoire. 
Gant-se e kinnig ar Gumuniezh tolpad-kêrioù reiñ lañs d’he folitikerezh lec’hel evit ar c’henwerzh, en ur grouiñ un arsellva-kumuniezh hag a vo gouestlet da heuliañ emdroadur ar c’henwerzh er c’horn-bro.
Elle devra également préciser la définition qu’elle souhaite donner à l’intérêt communautaire en matière de soutien aux activités commerciales.
Rankout a raio ivez resisaat ar ster en deus c’hoant da reiñ da interest ar gumuniezh war dachenn ar skoazell d’an obererezhioù kenwerzhel.
L’amélioration de l’accès à la santé pour l’ensemble des publics sur le territoire, est un enjeu important, en faveur duquel Quimper Bretagne Occidentale tient à agir, dans la limite de ses compétences. 
Un dra a bouez eo gwellaat gwir an holl annezidi er c’horn-bro da vezañ pareet ha c’hoant he deus Kemper Breizh Izel d’ober traoù evit an dra-se, gant ma ne vo ket en tu-hont d’he barregezh.
Une animation intercommunale et partenariale serait un gage d’efficacité afin d’éviter une possible concurrence entre territoires et de veiller à l’efficience des moyens mis en œuvre. 
Ur merk a efedusted e vefe kenlabourat etre kumunioù ha gant kevelerien kuit da lakaat kevezerezh, etre ar c’humunioù hag evit teuler evezh ouzh efedusted an doareoù lakaet da dalvezout.
Il pourrait être envisagé de mener une réflexion stratégique avec l’Agence Régionale de Santé (ARS) avec notamment l’élaboration d’un Contrat Local de Santé (CLS) et d’un Contrat Local de Santé Mentale (CLSM). 
Gallout a rafed kaout ur preder strategel gant Ajañs Rannvroel ar Yec'hed (ARY) ha, da skouer, sevel ur gevrat yec'hed lec'hel (KYL) hag ur Gevrat Yec'hed-spered Lec'hel (KYSL).
L’animation de cette politique à l’échelle du Pôle Métropolitain serait à envisager ; 
Seveniñ ar politikerezh-se er Pol Meurgêr a c’hallfemp soñjal ober.
QBO devant dans un premier temps prendre cette compétence pour pouvoir ensuite la transférer au nouveau pôle.
Rankout a raio KBI, da gentañ, kemer ar gefridi-se evit gallout treuzkas anezhi d’ar pol nevez.
L’accompagnement des personnes handicapées vieillissantes relève de la compétence du Département, en lien avec l’Agence Régionale de Santé. 
Skoazellañ an dud nammet aet war an oad  zo unan eus kefridioù an Departamant, liammet ouzh Ajañs Rannvroel ar Yec'hed.
La communauté d’agglomération sera vigilante dans la recherche de solutions y contribuant. 
Teuler evezh a raio an tolpad-kêrioù da glask diskoulmoù a sikouro evit an dra-se.
En effet, l'avancée en âge des personnes handicapées soulève des questionnements, notamment en termes de possibilités d'accueil. 
Rak ur bern goulennoù a sav pa vez an dud nammet o vont war an oad, dreist-holl pa vez anv da zegemer anezho e frammoù.
Les communes tout particulièrement, mais également Quimper Bretagne Occidentale, interviennent de longue date auprès des jeunes du territoire, dans le cadre de nombreux dispositifs. 
Ar c’humunioù dreist-holl, met ivez Kemper Breizh Izel, a ra traoù abaoe pell zo evit tud yaouank ar c’horn-bro, gant stignadoù niverus.
La Communauté d’agglomération, à la demande des communes, est chargée de coordonner ces interventions et d’en rendre l’ensemble plus lisible, sous forme d’une politique globale en faveur de la jeunesse. 
Karget eo an Tolpad-kêrioù, diwar c’houlenn ar c’humunioù, da genurzhiañ an oberoù-se ha da ober anezho un hollad aesoc’h da gompren, e stumm ur politikerezh hollek evit ar yaouankiz.
Celle-ci permet d’accompagner les jeunes dans leur parcours de citoyens en devenir en matière d’insertion sociale et professionnelle par un accompagnement de la communauté d’agglomération .
Gant ar politikerezh-se e vo gallet harpañ ar re yaouank pa glaskont mont da geodedourien Evit a sell ouzh ar c’henemprañ sokial ha micherel gant harp ar gumuniezh tolpad-kêrioù.
En matière d’animation socio-éducative, par un accompagnement des communes et de leurs éventuelles structures de coopération intercommunales.
Evit a sell ouzh ar buheziñ sokiodesavadurel, gant harp ar gumun hag ar frammoù a genlabour etrekumunel a c’hall bezañ.
Plus généralement, en matière de jeunesse, Quimper Bretagne Occidentale souhaite mettre tout en œuvre pour fournir un environnement favorable au bien-être de ses jeunes. 
A-fet ar yaouankiz he deus c’hoant Kemper Breizh Izel da ober kement a c’hall evit pourchas un endro mat evit aezamant ar re yaouank.
Il s’agit de répondre à leurs attentes lorsqu’ils sont présents sur le territoire, les accompagner en matière de formation, de parcours résidentiel, d’insertion professionnelle et sociale, y compris en termes de mobilité et d’accessibilité numérique.
Anv zo da respont d’o c’hoantoù pa vezont er c’horn-bro, da harpañ anezho a-fet stummañ, kinnig doareoù da gavout ul lojeiz gwelloc’h, kenemprañ micherel ha sokial, betek ar fiñvusted hag ar monedusted niverel.
Il s’agit également d’attirer ceux qui ne sont pas encore présents sur le territoire, en en valorisant ses atouts, plus particulièrement par un travail transversal et inclusif entre les différents thématiques ayant trait à la jeunesse.  
Anv zo ivez da sachañ ar re n’emaint ket er c’horn-bro choazh, en ur dalvoudekaat e berzhioù-mat, dreist-holl gant ul labour treuz hag ebarzhus etre an temoù a denn d’ar yaouankiz.
Le transfert de compétences importantes, à Quimper Bretagne Occidentale, en matière de services à la population, concerne la gestion des EHPAD, des Centres d'action social des communes (CCAS) et des Centres d'action sociale intercommunaux (CIAS) du territoire.
Kinniget e vo treuzkas kefridioù pouezus, da Gemper Breizh Izel, war dachenn ar servijoù d’an dud, e kuzul-kumuniezh miz Gwengolo 2018 evit : merañ AHDOD, Kreizennoù obererezh sokial ar c’humunioù (KOSG) hag ar C’hreizennoù obererezh sokial etrekumunel (KOSE) er c’horn-bro.
La compétence Petite enfance et des établissements d’accueil des jeunes enfants destinés principalement à l’accueil des enfants de 0 à 3 ans.
Ar gefridi Bugaligoù hag al lec'hioù degemer bugaligoù ma vez degemeret bugale etre 0 ha 3 bloaz dreist-holl.
Une gestion communautaire des Ehpad serait grandement bénéfique au lien social, cela valoriserait davantage le tissu associatif, les acteurs de terrain. 
Talvoudus-kenañ e vefe evit al liammoù sokial lakaat ar gumuniezh da verañ an Ahdodoù, talvoudekaat a rafe muioc’h rouedad ar c’hevredigezhioù, an obererien a zo war an dachenn.
Un médecin gériatre pourrait être mobilisé à temps plein. 
Ur medisin geriatrour a c’hallfe bezañ lakaet da labourat leunamzer evit an dra-se.
On peut également espérer que la disparité entre établissements serait gommée avec par exemple la création d’un pool de professionnels pour les remplacements. 
Gallout a reer esperout ivez ne vefe ket mui eus an digevatalder etre an diazezadurioù ma vefe krouet, da skouer, ur skipailh tud a vicher evit an erlec’hiadurioù.
Et l’acquisition d’un bus, mutualisé entre les établissements, serait avec cette gestion, pertinente. 
Ha prenañ ur minibus, rannet etre an diazezadurioù, a vefe un dra vat, gant ar mererezh-se.
En dehors de la question des EHPAD, les Centres d'action social des communes (CCAS) maintiennent leurs actions sociales au sein des communes, au plus près de la population. 
E-maez kudenn an AHDOD e talc’h Kreizennoù obererezh sokial ar c’humunioù (KOSG) gant o oberoù sokial er c’humunioù, tost d’an dud.
Les compétences Enfance et Scolaire (incluant périscolaire et extra-scolaire) continueront d’être, pour leur part, exclusivement exercées à l’échelle municipale, afin que les communes gardent la maîtrise d’un enjeu politique et stratégique à leur niveau et répondent à une attente de proximité de la population. 
Ar c’hefridioù Bugale ha Skol (en o zouez, ar servijoù troskol ha diavaez skol), diouzh o zu, a gendalc’ho da vezañ sevenet e pep kumun hepken, evit ma c’hallo ar c’humunioù chom mestr war dibaboù politikel ha strategel ha respont d’an dud o deus c’hoant d’ober gant frammoù nes.
Une cohésion renforcée entre communes et communauté. 
Kenstaget strishoc’h eo ar C’humunioù hag ar gumuniezh.
La complémentarité entre Communauté d’agglomération et communes réaffirmée.
Adembann a reer en em gloka labour ar Gumuniezh ha hini ar c’humunioù.